**Rámcová dohoda**

**na vypracovanie znaleckých posudkov**

uzavretá podľa § 269 ods. 2 a § 536 a nasl., zákona č. 513/1991 Zb. Obchodného zákonníka v platnom znení

**Článok I.**

**Zmluvné strany**

Objednávateľ: **MESTO TRNAVA**

sídlo: Hlavná 1, 917 71 Trnava

štatutárny orgán: JUDr. Peter Bročka, LL.M., primátor mesta

IČO: 00 313 114

DIČ: 2021175728

Bankové spojenie: VÚB, a.s.

IBAN: SK5902000000000026925212

Kontaktná osoba vo veciach technických:

(ďalej len „objednávateľ“)

a

Zhotoviteľ:

sídlo:

štatutárny orgán:

IČO:

DIČ:

Bankové spojenie:

IBAN:

Kontaktná osoba vo veciach technických:

(ďalej len „zhotoviteľ“ a spolu s „objednávateľom“ ďalej len „zmluvné stany“)

**PREAMBULA**

Dohoda je uzatvorená v nadväznosti na ustanovenia zákona č. 343/2015 Z. z. o verejnom obstarávaní v znení zákona č. 93/2017 Z. z., ako výsledok zadávania zákazky podľa § 117 formou verejnej súťaže s názvom predmetu: „**Vypracovanie znaleckých posudkov na stanovenie všeobecnej hodnoty majetku mesta Trnava**“. Zhotoviteľ sa stal víťazným uchádzačom predmetnej zákazky.

**Článok II.**

**Predmet dohody**

2. 1. Zhotoviteľ sa zaväzuje počas účinnosti tejto rámcovej dohody vypracovávať pre potreby objednávateľa znalecké posudky na stanovenie všeobecnej hodnoty majetku prevádzaných, kupovaných resp. prenajímaných nehnuteľnosti mesta Trnava (ďalej aj ako dielo), v súlade so všeobecne záväznými právnymi predpismi a to všetko na základe samostatných zákaziek.

2. 2. Zadávanie zákaziek bude uskutočňovať objednávateľ výhradne na základe jeho potrieb vystavením objednávky.

2. 3. Zhotoviteľ prehlasuje, že bude vykonávať dielo na svoje náklady, na vlastné nebezpečenstvo, v čase a podmienkach dohodnutých v objednávke.

2. 4. Objednávateľ sa zaväzuje že si prevezme objednané dielo a zaplatí za jeho zhotovenie dohodnutú cenu a poskytne zhotoviteľovi nevyhnutnú súčinnosť.

**Článok III.**

**Plnenie predmetu dohody**

3. 1. Objednávateľ vystaví samostatné objednávky na vyhotovenie každého diela v dohodnutej cene formou elektronickej komunikácie.

3.2. Zhotoviteľ je povinný dodať objednané dielo najneskôr do 10 dní odo dňa doručenia objednávky objednávateľa.

3. 3. Zhotoviteľ a objednávateľ sa touto rámcovou dohodou dohodli, že ak zhotoviteľ dostane objednávku na ktorú nemá rámcovú dohodu, budú účastníci tejto rámcovej dohody postupovať podľa tejto rámcovej dohody pre určenie ich vzájomných práv a povinností pre túto objednávku s výnimkou ustanovení o cene.

**Článok IV.**

**Cena služby**

4. 1. Cena predmetu tejto zmluvy bola stanovená dohodou zmluvných strán v súlade s ustanoveniami zákona č. 18/1996 Z. z. o cenách v znení neskorších predpisov a vyhláškou č. 87/1996 Z. z. ktorou sa vykonáva zákon č. 18/1996 Z. z. o cenách v znení neskorších predpisov, a jej výška za celú dobu trvania dohody je v celkovom finančnom objeme 5 833,33 EUR bez DPH, t.j. 7 000,00 EUR s DPH. Cena za jednotlivé služby v odhade hodnoty nehnuteľností a to podľa jednotlivých druhov nehnuteľností je nasledovná:

1. Cena za znalecký posudok na stanovenie hodnoty bytu bude určená ako paušálna odmena v zmysle ustanovenia § 5 Vyhlášky Ministerstva spravodlivosti SR č. 491/2004 Z. z. o odmenách, náhradách, výdavkoch pre znalcov, tlmočníkov a prekladateľov, dohodnutá vo výške ... EUR za jeden byt
2. Cena za znalecký posudok na stanovenie hodnoty rodinného domu (vrátane zastavanej plochy a priľahlého dvora) bude určená ako paušálna odmena v zmysle ustanovenia § 5 Vyhlášky Ministerstva spravodlivosti SR č. 491/2004 Z. z. o odmenách, náhradách, výdavkoch pre znalcov, tlmočníkov a prekladateľov, dohodnutá vo výške ... EUR za jeden rodinný dom
3. Cena za znalecký posudok na stanovenie hodnoty ostatných nehnuteľností bude určená ako podielová odmena v zmysle ustanovenia § 4 Vyhlášky Ministerstva spravodlivosti SR č. 491/2004 Z. z. o odmenách, náhradách, výdavkoch pre znalcov, tlmočníkov a prekladateľov, dohodnutá vo výške podľa nasledovného vzorca:

n

PO = Σ (0,2235 x VH 0,56)

i=1

pričom „PO“ je výška podielovej odmeny, „VH“ je východisková hodnota predmetu úkonu (pričom východisková hodnota pozemkov je podľa § 4 Vyhlášky Ministerstva spravodlivosti SR č. 491/2004 Z. z. 16,60 EUR/m2) a „n“ je počet predmetov ohodnotenia.

Vypočítaná podielová odmena sa zaokrúhľuje podľa ustanovenia § 4 Vyhlášky ministerstva spravodlivosti SR č. 491/2004 Z. z. na celé eurá nahor.

**Článok V.**

**Čas trvania dohody**

5. 1. Zmluvné strany sa dohodli, že táto rámcová dohoda sa uzatvára na obdobie odo dňa účinnosti dohody do 31.12.2018.

**Článok VI.**

**Platobné podmienky**

* 1. Dodávateľovi vzniká právo na zaplatenie dohodnutej ceny za doručené, a zo strany objednávateľa prevzaté, jednotlivé objednávky.
  2. Úhrada zmluvnej ceny sa uskutočňuje na základe faktúry, vystavenej Zhotoviteľom, prevodným príkazom na účet zhotoviteľa do 14 dní odo dňa doručenia faktúry objednávateľovi.

6.3. Faktúra musí obsahovať:

a) identifikačné údaje zhotoviteľa a ak je platiteľom dane z pridanej hodnoty v Slovenskej

republike aj jeho identifikačné číslo pre daň,

b) označenie peňažného ústavu a číslo účtu zhotoviteľa,

c) identifikačné údaje objednávateľa,

d) poradové číslo faktúry,

e) dátum, kedy bolo dielo dodané, ak sa odlišuje od dátumu vyhotovenia faktúry,

f) dátum vyhotovenia faktúry,

g) druh dodanej služby,

h) zmluvnú cenu,

i) náležitosti pre účely dane z pridanej hodnoty, ak je zhotoviteľ platiteľom dane,

j) fakturovanú cenu celkom v eurách,

k) pečiatku a podpis zhotoviteľa.

* 1. V prípade, že faktúra bude obsahovať nesprávne alebo neúplné údaje, objednávateľ je oprávnený ju vrátiť a dodávateľ je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota splatnosti a nová lehota splatnosti pre objednávateľa začne plynúť prevzatím nového, resp. upraveného daňového dokladu. Splatnosť faktúry je 14 dní od jej doručenia objednávateľovi.
  2. Objednávateľ neposkytne dodávateľovi preddavok na predmet plnenia podľa tejto dohody.

**Článok VII**

**Sankcie a zodpovednosť za škodu**

* 1. Pri nedodržaní termínov poskytnutia služieb v zmysle objednávok je dodávateľ povinný zaplatiť objednávateľovi zmluvnú pokutu vo výške 0,5% za každý, aj začatý deň omeškania.
  2. V prípade omeškania objednávateľa s úhradou faktúry je objednávateľ povinný zaplatiť dodávateľovi zmluvnú pokutu vo výške 0,5% z dlžnej sumy za každý, aj začatý, deň omeškania.

**Článok VIII**

**Ukončenie dohody**

* 1. Dohoda zaniká:

1. uplynutím doby dohodnutej v dohode,
2. výpoveďou, ktoroukoľvek zmluvnou stranou, pričom výpoveď musí byť písomná a musí byť doručená druhej zmluvnej strane. Výpovedná lehota je jednomesačná a začína plynúť dňom nasledujúcim po dni doručenia výpovede.
3. odstúpením od zmluvy objednávateľom, ak sa porušenie zmluvnej povinnosti dodávateľom považuje v zmysle tejto dohody alebo v zmysle § 345 zákona č. zákona 513/1991 Zb. Obchodného zákonníka v platnom znení za podstatné porušenie dohody, pričom objednávateľ môže od dohody odstúpiť, pokiaľ to oznámi písomne poskytovateľovi bez zbytočného odkladu, najneskôr však do 15 dní potom, ako sa o porušení dozvedel.
4. splnením finančného limitu, ktorý je stanovený na čiastku 5 833,33 eur bez DPH na celé obdobie trvania dohody.
   1. Ak objednávateľ oznámi dodávateľovi, že na splnení zmluvných povinností naďalej trvá, alebo nevyužije v lehote právo od dohody odstúpiť, môže od tejto rámcovej dohody odstúpiť len spôsobom pre nepodstatné porušenie dohody v zmysle § 346 zákona č. 513/1991 Zb. Obchodného zákonníka.
   2. Odstúpením od dohody dohoda zaniká dňom doručenia prejavu vôle oprávnenej strany, druhej zmluvnej strane.
   3. Odstúpením od dohody zanikajú všetky práva a povinnosti zmluvných strán z dohody, okrem nárokov na dovtedy uplatnené zmluvné, resp. zákonné sankcie.

**Článok IX**

**Záverečné ustanovenia**

* 1. Táto rámcová dohoda nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia na webovom sídle objednávateľa.
  2. Na práva a povinnosti zmluvných strán, ktoré nie sú upravené touto rámcovou dohodou, sa primerane použijú príslušné ustanovenia zákona č. 513/1991 Zb. Obchodného zákonníka v zn. neskorších zmien. Túto dohodu je možné meniť len formou písomných dodatkov, obojstranne odsúhlasených obidvoma zmluvnými stranami.
  3. Zmluvné strany vyhlasujú, že majú plnú spôsobilosť k právnym úkonom, a svoju vôľu uzavrieť túto dohodu prejavili slobodne, vážne, určite a zrozumiteľne, ani jedna zmluvná strana nekonala v tiesni, omyle, ani za nápadne nevýhodných podmienok. Táto dohoda je vyhotovená v štyroch rovnopisoch, tri rovnopisy dostane objednávateľ a jeden rovnopis dostane zhotoviteľ.
  4. Zmluvné strany vyhlasujú, že si túto dohodu riadne prečítali, porozumeli jej obsahu a jednotlivým pojmom, vysvetlili si význam jednotlivých pojmov a ustanovení dohody, porozumeli im a na znak súhlasu s touto dohodou ju vlastnoručne podpisujú.

V Trnave dňa

JUDr. Peter Bročka, LL.M. v. r.

primátor

za objednávateľa: za dodávateľa: